चंडीगढ़। व्हाइट क्रिसमस मनाने के लिए हिल्स क्वीन शिमला में भारी भीड़ जुटनी शुरू हो गई है। उम्मीद जताई जा रही है कि क्रिसमस पर प्रकृति मेहरबान होगी और आज व्हाइट क्रिसमस बर्फबारी के बीच होगी। पिछले कई सालों से पर्यटकों के हाथ निराशा ही लग रही। लेकिन लगता है इस बार व्हाइट क्रिसमस जरूर मनाया जाएगा। वीकेंड में आज से तीन छुटि्टयां होने के कारण चंडीगढ़ से भारी संख्या में टूरिस्ट शिमला पहुंच गया है।
क्या कहता है मौसम विभाग
मौसम विभाग के अनुसार, अगले चौबीस घंटों में मौसम शुष्क रहेगा तथा कोहरा और पाले की संभावना है। हिमपात के कारण उत्तर भारत ठंड की चपेट में आ गया है। शिमला का पारा शून्य से कम 0.8 डिग्री, केलांग का पारा शून्य से नीचे 10 डिग्री, कल्पा में शून्य से कम 6.0 डिग्री, सोलन शून्य से कम 0.8 डिग्री, ऊना शून्य से कम 3.3 डिग्री, मनाली शून्य से कम 4.2 डिग्री, नाहन 6.4 डिग्री, धर्मशाला 4.8 डिग्री, भुंतर 3.2 डिग्री रह गया है ।
क्रिसमस-नववर्ष की धूम के लिए शिमला तैयार
शिमला के ऐतिहासिक रिज मैदान पर बने ब्रिटिशकालीन चर्च को खूब सजाया-संवारा गया है। कल से ही शिमला में खूब चहल-पहल है। कुफरी, छराबड़ा, नारकंडा सहित कुछ स्थानों पर बर्फ गिरी है, जिससे समूचा राज्य कड़ाके की ठंड की चपेट में आ गया है। हिमाचल पर्यटन विकास निगम के उपाध्यक्ष हरीश जनार्था के मुताबिक, नए साल पर पर्यटकों को अपने होटलों की ओर आकर्षित करने के लिए निगम ने इस बार अपने सभी होटलों में क्रिसमस और न्यू ईयर पार्टियों का आयोजन किया है। इस दौरान जहां डीजे और म्यूजिक पार्टियां होगीं। वहीं, कपल डांस सहित कई प्रतियोगिताएं भी रखी गई हैं। पर्यटकों के लिए निगम ने बॉन फायर, ड्रैस प्रतियोगिता, स्थानीय लोक गायन कार्यक्रम और हिमाचली व्यंजनों को प्रमुखता से परोसने का इंतजाम भी किया है।
क्रिसमस की धूम और बर्फबारी के फोटो देखने के लिए आगे की स्लाइड्स पर क्लिक करें
hin_Deva hin_Deva hin_Deva hin_Deva hin_Deva hin_Deva